Austria sai ühisstardist sõidus ajaloolise kulla, lätlanna Bendika mängis medali maha viimase laskmisega(28)
Esmakordselt tõi Austria naislaskesuusatajatele maailmameistritiitli Lisa Theresa Hauser, kes läbis kõik neli lasketiiru puhaste paberitega ja finišeeris uhkes üksinduses ajaga 36.05,7.
Hõbeda pälvis võimsa lõpuspurdi teinud norralanna Ingrid Landmark Tandrevold (+21,7 sekundit). Kolmandana pääses poodiumile Tiril Eckhoff (+23,0), kes suutis lõpus alistada naiskonnakaaslase Marte Olsbu Röiselandi (+23,6). Tandrevold ja Röiseland sõitsid ühe trahviringi, Eckhoff sai kolm trahvi.
Lätlanna Baiba Bendika tuli veel viimasesse tiiru teisel kohal vahetult Hauseri järel, kuid jättis siis üles kaks märki ja kukkus medalikonkurentsist välja. Bendika sai lõpuks 9. koha (+1.14,3).